چینگیزلیلر سولاله‌سیندن اوْلمادیغی اۆچون تیمور فورمال اوْلاراق بؤیوک خان تیتولو داشییا بیلمزدی. اله بۇنا گؤره ده اوْ، اؤزونه امیر (طایفه باشچی‌سی) تیتولونو گؤتورور. ۱۳۷۰-جی ایلده چینگیزلیلر سولاله‌سی ایله قوهوملاشان تیمور اؤزونه گورکان تیمور گورکانی تیتولونو گؤتورور. گورکان موغول دیلینده کوروقن و یا خورقن سؤزونون فارس دیلینده اوْلان موختلیفی‌دیر و ترجومه‌سی «کوره‌کن-داماد» دئمک‌دیر. بۇ اوْ دئمک ایدی کی، چینگیزلیلر سولاله‌سی ایله قوهوملاشان تیمور اوْنلارین اولرینده آزاد شکیل‌ده یاشایا و حرکت ائده بیلردی.